
Parlamentul României   

Camera Deputaţilor                                                                      

	Comisia juridică de disciplină și imunități

4c-13/262/2019
	Comisia pentru agricultură, silvicultură, industrie alimentară și servicii specifice 4c-5/260/2019


          Către,

 BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea și completarea Legii fondului funciar nr. 18/ 1991, trimis, Comisiei juridice, de disciplină și imunități și Comisiei pentru agricultură, silvicultură, industrie alimentară și servicii specifice, pentru examinare în fond, cu adresa nr. PLx 149/2019 din 20 martie 2019.
În raport cu obiectul şi conţinutul său, proiectul de lege face parte din categoria legilor organice.
        PREŞEDINTE,                                                           PREŞEDINTE,
Laura-Cătălina Vicol-Ciorbă                       Florin-Ionuț BARBU

	Comisia juridică de disciplină și imunități

Comisia pentru agricultură, silvicultură, industrie alimentară și servicii specifice 4c-5/212/2019




Raport comun

asupra

proiectului de Lege pentru modificarea și completarea Legii fondului funciar nr. 18/ 1991
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru pentru agricultură, silvicultură, industrie alimentară și servicii specifice, au fost sesizate, prin adresa nr. PLx 149/2019 din 20 martie 2019, cu dezbaterea în fond, cu  proiectu de Lege pentru modificarea și completarea Legii fondului funciar nr. 18/ 1991, înregistrat la Comisia juridică, de disciplină și imunități  cu nr. 4c-13/262 din 21 martie 2019 și la Comisia pentru pentru agricultură, silvicultură, industrie alimentară și servicii specifice cu nr. 4c-5/139 din 21 martie 2019. 
Senatul, în calitate de primă Cameră sesizată, a adoptat proiectul de lege în şedinţa din 18 martie  2019.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin. (9) pct.2 din Regulamentul Camerei Deputaţilor, republicat cu modificările și completările ulterioare.

Consiliul Legislativ a avizat favorabil  propunerea legislativă, cu observații și propuneri,  conform avizului nr. 1137/29.11.2018.

Guvernul prin punctul de vedere nr.2084/14.03.2022, susține adoptarea inițiativei legislative cu observații.

Comisia pentru administrație publică și amenajarea teritoriului a avizat favorabil proiectul de lege (nr. 4c-7/114/02.04.2019).
Comisia pentru buget, finanțe și bănci a avizat favorabil proiectul de lege (nr. 4c-2/243/19.06.2019).

Proiectul de lege are ca obiect de reglementare modificarea şi completarea Legii nr.18/1991, în sensul exceptării de la scoaterea din circuitul agricol a terenurilor situate în extravilan pe care urmează a fi amplasate sere, solare şi răsadniţe. Potrivit expunerii de motive, intervenţiile preconizate sunt justificate de faptul că activităţile desfăşurate pe aceste terenuri sunt tot de natură agricolă, actuala reglementare descurajând iniţiativele de desfăşurare a activităţilor agricole în sere, solare şi răsadniţe.
 În conformitate cu prevederile art.62 și 64 din Regulamentul Camerei Deputaţilor, republicat, Comisia juridică, de disciplină și imunități și Comisia pentru agricultură, silvicultură, industrie alimentară și servicii specifice au examinat proiectul de lege în ședințe separate.

Comisia pentru agricultură, silvicultură, industrie alimentară şi servicii specifice a dezbătut proiectul de lege în şedinţa desfășurată în sistem mixt din data de 4 mai 2022.

La lucrările Comisiei, deputații au fost prezenți conform listei de prezență.
Comisia juridică, de disciplină și imunități a dezbătut proiectul de lege în ședința desfășurată din data 10 mai 2022 și a  hotărât cu unanimitate  adoptarea proiectului de Lege pentru modificarea și completarea Legii fondului funciar nr. 18/ 1991, în forma venită de la Comisia pentru agricultură, silvicultură, industrie alimentară și servicii specifice.
În urma examinării proiectului de lege şi a opiniilor exprimate  membrii celor doua comisii au hotărât, cu unanimitate de voturi, să transmită plenului Camerei Deputaților  raportul comun de adoptare a  proiectului de Lege pentru modificarea și completarea Legii fondului funciar nr. 18/ 1991, cu amendamente admise redate în anexa prezentului raport.

În raport cu obiectul de reglementare şi conținutul său, proiectul de Lege face parte din categoria legilor organice.
     PREŞEDINTE,                                                           PREŞEDINTE,

Laura-Cătălina Vicol-Ciorbă                                  Florin-Ionuț BARBU
          SECRETAR,                                                          SECRETAR,

Ladányi László-Zsolt                                                  Constantin BÎRCĂ
Consilier parlamentar, Bucur Dragoș

                                                                     Sef serviciu, Anton Păștinaru
                                                                                                                                                    Consilier parlamentar dr. Gabriela Amalia Ciurea




AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 

Legea fondului funciar

 nr. 18/1991
	Text adoptat de Senat
	Text propus de Comisii

(autorul amendamentului)
	Motivarea

 amendamentelor

	1.
	
	LEGE

 pentru modificarea și completarea Legii fondului funciar nr. 18/1991
	Nemodificat
	

	2.
	
	Articol unic.- Legea fondului funciar nr. 18/1991, republicată în Monitorul Oficial al României, Partea I, nr. 1 din 5 ianuarie 1998, cu modificările și completările ulterioare, se modifică și se completează după cum urmează:
	Art. I - Nemodificat
	

	3.
	Art. 92.-alin.(2) 

c) care servesc activităţilor agricole şi/sau serviciilor conexe, precum: depozite de îngrăşăminte minerale ori naturale, construcţii de compostare, silozuri pentru furaje, magazii, şoproane, silozuri pentru depozitarea şi conservarea seminţelor de consum, inclusiv spaţiile administrative aferente acestora, platformele şi spaţiile de depozitare a produselor agricole primare, sere, solare, răsadniţe şi ciupercării, adăposturi de animale;

Art.92.-alin.(3)
(3) Pe terenurile agricole din extravilan de clasa I şi a II-a de calitate, precum şi pe terenurile ocupate de parcuri naţionale, rezervaţii, monumente, ansambluri arheologice şi istorice se pot amplasa, în baza autorizaţiei de construire şi a aprobării scoaterii definitive sau temporare din circuitul agricol, doar construcţiile care servesc activităţilor agricole, cu destinaţie militară, căile ferate, şoselele de importanţă deosebită, liniile electrice de înaltă tensiune, forarea şi echiparea sondelor, lucrările aferente exploatării ţiţeiului şi gazului, conductele magistrale de transport gaze sau petrol, lucrările de gospodărire a apelor, canalizare şi realizarea de surse de apă, precum şi pentru îmbunătăţiri funciare şi regularizarea cursurilor de apă, respectiv: irigaţii, desecări, taluzări, protecţia malurilor şi altele asemenea.
	1.La articolul 92 alineatul (2), litera c) se modifică și va avea următorul cuprins:

„c) care servesc activităţilor agricole şi/sau serviciilor conexe, respectiv: depozite de îngrăşăminte minerale ori naturale, construcţii de compostare, silozuri pentru furaje, magazii, şoproane, silozuri pentru depozitarea şi conservarea seminţelor de consum, inclusiv spaţiile administrative aferente acestora, platformele şi spaţiile de depozitare a produselor agricole primare, ciupercării, adăposturi de animale, anexele și platformele betonate pentru susținerea instalațiilor și utilajelor tehnologice, drumurile asfaltate/betonate din incinta serelor, solariilor, răsadniţelor“  

2.La articolul 92, alineatul (3) se modifică și va avea următorul cuprins:

„(3) Pe terenurile agricole din extravilan de clasa I şi a II-a de calitate, precum şi pe terenurile ocupate de parcuri naţionale, rezervaţii, monumente, ansambluri arheologice şi istorice se pot amplasa, în baza autorizaţiei de construire şi a aprobării scoaterii definitive sau temporare din circuitul agricol, doar construcţiile care servesc activităţilor agricole și/sau serviciilor conexe, prevăzute la alin.(2) lit.c), cu destinaţie militară, căile ferate, şoselele de importanţă deosebită, liniile electrice de înaltă tensiune, forarea şi echiparea sondelor, lucrările aferente exploatării ţiţeiului şi gazului, conductele magistrale de transport gaze sau petrol, lucrările de gospodărire a apelor, canalizare şi realizarea de surse de apă, precum şi cele pentru îmbunătăţiri funciare şi regularizarea cursurilor de apă, respectiv: irigaţii, desecări, taluzări, protecţia malurilor şi altele asemenea.“
	La articolul 92, litera  c) a alineatului (2) și alineatul (3) se modifică și vor avea următorul cuprins:

 „c) care servesc activităţilor agricole şi/sau serviciilor conexe, respectiv: depozite de îngrăşăminte minerale ori naturale, construcţii de compostare, silozuri pentru furaje, magazii, şoproane, silozuri pentru depozitarea şi conservarea seminţelor de consum, inclusiv spaţiile administrative aferente acestora, platformele şi spaţiile de depozitare a produselor agricole primare, adăposturi de animale și exploatații zootehnice/ferme zootehnice, sere, solarii, răsadniţe, ciupercării, obiective specifice producerii de energie electrică din surse regenerabile, exclusiv în scopul asigurării energiei pentru consumul propriu al exploataţiei,amplasate în cadrul fermelor, spații de prelucrare/procesare/comercializare a produselor vegetale și zootehnice, pensiuni agroturistice și bungalouri;

În cazul serelor, solariilor, răsadniţelor scoaterea din circuitul agricol se aprobă numai pentru suprafața ocupată de anexele și platformele betonate pentru susținerea instalațiilor și utilajelor tehnologice, drumurile asfaltate/betonate din incinta acestora.

Autor amendament: Comisia pentru agricultură
Se elimină

(3)Nemodificat
	

	4.
	
	
	La articolul 92, după alineatul (3) se introduce un nou alineat, alin. (31), cu următorul cuprins:

„(31)La amplasarea obiectivelor de investiții pe terenurile agricole din extravilan, prevăzute la alin. (2), lit.c) și e) și alin. (3), se aplică prevederile art. 111 din Legea nr. 50/1991 privind autorizarea lucrărilor de construcții, cu modificările și completările ulterioare .“

Autor amendament: Comisia pentru agricultură
	

	5.
	Art.92.-alin.(6)
a)amplasarea construcţiilor care servesc activităţilor agricole, anexele gospodăreşti ale exploataţiilor agricole, lucrările

de îmbunătăţiri funciare şi regularizarea cursurilor de apă, canalizare, realizarea surselor de apă potabilă, puţuri, aducţii

de apă pentru exploataţia agricolă, obiective meteorologice, obiective de investiţii de interes naţional, judeţean sau local, declarate de utilitate publică, în condiţiile legislaţiei în vigoare;
	3. La articolul 92 alineatul (6), litera a) se modifică și va avea următorul cuprins:

„a)amplasarea construcţiilor care servesc activităţilor agricole, și/sau serviciilor conexe,  prevăzute la alin.(2) lit.c), anexele gospodăreşti ale exploataţiilor agricole, lucrările de îmbunătăţiri funciare şi regularizarea cursurilor de apă, canalizare, realizarea surselor de apă potabilă, puţuri, aducţii de apă pentru exploataţia agricolă, obiective meteorologice, obiective de investiţii de interes naţional, judeţean sau local, declarate de utilitate publică, în condiţiile legislaţiei în vigoare;
	Nemodificat

a)Nemodificat


	

	6.
	
	4.După articolul 921 se introduce un nou articol, art. 922, cu următorul cuprins:

„Art.922.- (1) Introducerea în circuitul agricol a terenurilor situate în intravilan, încadrarea acestora în terenuri cu destinație agricolă productive/neproductive conform dispozițiilor art. 2 lit.a), precum și categoria de folosință, se aprobă de către autoritățile administrației publice locale competente în raza cărora se află amplasat terenul, la solicitarea beneficiarului.

(2) Redarea în extravilan a ternurilor situate în intrarvilan, libere de construcții, inclusiv cele pentru care a fost aprobată introducerea în circuitul agricol, se aprobă prin hotărârea consiliului local în raza căruia se află amplasat terenul, la solicitarea beneficiarului.

(3)Beneficiarul are obligația să înregistreze la biroul de cadastru și publicitate imobiliară competent, actul de aprobare a introducerii sau redării terenurilor prevăzute la alin.(1) și (2), în termen de 30 de zile de la comunicarea actului de aprobare.“
	Nemodificat
(1)Nemodificat

(2)Reintroducerea în extravilan a ternurilor situate în intrarvilan, libere de construcții, inclusiv cele pentru care a fost aprobată introducerea în circuitul agricol, se aprobă prin hotărârea consiliului local în raza căruia se află amplasat terenul, la solicitarea beneficiarului.

Autor amendament: Comisia juridică

(3)Beneficiarul are obligația să solicite oficiului de cadastru și publicitate imobiliară competent actualizarea categoriei de folosință/schimbarea destinației în baza actului de aprobare privind reintroducerea în circuitul agricol a terenurilor  din extravilan, în termen de 30 de zile de la comunicarea actului de aprobare. 

Autor amendament: Comisia pentru agricultură
	

	7.
	Art. 94

Scoaterea definitivă sau temporară din circuitul agricol a terenurilor agricole situate în extravilan se aprobă după cum urmează:"

a) prin decizie a directorului direcţiei pentru agricultură judeţene, pentru terenurile agricole de până la 1 ha, inclusiv;

b) prin decizie a directorului direcţiei pentru agricultură judeţene, pentru terenurile agricole în suprafaţă de până la 100 ha, inclusiv, cu avizul structurii de specialitate din cadrul Ministerului Agriculturii şi Dezvoltării Rurale;

c) prin hotărâre a Guvernului, pentru terenurile agricole a căror suprafaţă depăşeşte 100 ha, iniţiată de Ministerul Agriculturii şi Dezvoltării Rurale."


	
	 La articolul 94 după alineatul (1) se introduce un nou alineat, alin. (2) cu următorul cuprins:

(2)Decizia privind aprobarea scoaterii definitive sau temporare a terenurilor din circuitul agricol, se notează  în cartea funciară, în termen de 30 de zile de la data comunicării.

Autor amendament: Comisia pentru agricultură
	

	8.
	
	
	Art. II. În cazul în care nu au fost inițiate lucrările de realizare a obiectivelor de investiție prevăzute la alin. (2) și (3) al art. 92 din  Legea fondului funciar nr. 18/1991, republicată cu modificările și completările ulterioare, precum și cu modificările și completările aduse prin prezenta lege, în termen de 5 ani de la data comunicării deciziei pentru aprobarea scoaterii din circuitul agricol, terenul este reintrodus în circuitul agricol prin efectul legii. 

Autor amendament: Comisia pentru agricultură
	

	9.
	
	
	Art. III. - Legea fondului funciar nr. 18/1991, republicată în Monitorul Oficial al României, Partea I, nr. 1 din 5 ianuarie 1998, cu modificările și completările ulterioare, precum și cu modificările și completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

